bavarian-nlp/barwiki-20250901 huggingface dataset:
Quicksilver Messenger Service

Quicksilver Messenger Service (QMS) isa psüchidäische US-Rockband vo San Francisco in de schbadn 60a und 1970a Joa gwen.
Biografie.
In da Oaginoibsezung hom Quicksilver Messenger Service mim John Cipollina (Gidar,Gsang), "Gary Duncan" (Gidar,Gsang) , "David Freiberg" (Bass-Gidar), "Greg Elmore" (Schlogzeig), und mim "Jim Murray" (Gsang und Mundharmonika) gschbuid, derisowa no foa de Afnama zan easchdn Oibum 1968 okaut gwen. Uaschbringle is de Gruppm ois Background- Band fian Foiksänga "Dino Valenti" grind woan. An Valenti homs owa glei no da Grindung fia zwoa Joa eikasdlt kod, zweng "Marihuana" und no andre Drongna. Easchd am End fo 1969, isa ois Sänga und Liadlschreiwa zruckkumma gwen.
Im Dezemba 1965 sans zan easchdn Moi fiaran Afdrid zoid woan. Dano sans an da Westkistn vo da USA af Tour ganga. Foa oim im Avalon Ballroom sans ois a narrisch guade Live-Band bekannt gwen. Se hom den fia domois tüpischn, eadign dronggschwängadn und sauguadn Blues-Rock gschbuid, gnau wia Jefferson Airplane, "Big Brother and the Holding Co". oda Grateful Dead.
Easchd ois da domoige Sänga Jim Murray okaut und QMS den Soundtrack zan Fuim "Revolution" gmochd hod, homs ba "Capitol" an Blattnvadrog untaschriem. Unta da Fiarung voum "Nick Gravenites," am" Harvey Brooks" (oi säin Musika vo "Electric Flag)" – und am "Pete Wilding, "is" "1968 mid "Quicksilver Messenger Service "s easchde Oibum afn Moakt kumma.
S zwoate Oibum "Happy Trails" (1969), san Live - Afnama, midgschnittn im "Fillmore West "und Fillmore East." "
No da Vaeffadlichung vo "Happy Trails" is da Gary Duncan a Zeidl ausgschdieng gwen. Fia eam is da "Nicky Hopkins" kumma, dera des dritte Oibum "Shady Grove" (aa 1969) mid eigschbuid hod. Glei dano is da Gary Duncan wida za Band gschdessn und ano da Dino Valenti, der seit da 1970a LP "Just for Love, aa" Hauptsongwriter, Sänga und Bandschef gwen is. No da Vaeffadlichung vo "What about Me" (1970) is da Cipollina ausgschdieng gwen. Dano san fo de vabliemna Bandmidglieda merare LPs vo untaschiedlicha Kwalität vaeffadlichd woan. 1975 is mid "Solid Silver", de lezde Blattn afn Moakt kumma, af dera da David Freiberg und da John Cipollina nomoi mid afschbuin. No da foigadn Tour is Quicksilver Messenger Service 1979 afglest woan.
John Cipollina

Da John Cipollina (* 24. August 1943 z Berkeley, Kalifornien; † 29. Mai 1989 z San Francisco) isa amerikanischa Rockmusika gwen, der foa oim ois Gidarrist vo Quicksilver Messenger Service bekannt gwen is. S Musemagazin "Rolling Stone" hodn afn Bloz 32 da bestn Gidarristn oia Zeitn gwäid.
Biografi.
1959 hod da John Cipollina scho ba vaschine Bands uma San Francisco uma gschbuid. 1965 isara Grindungsmidglied vo da Band Quicksilver Messenger Service gwen. Se hom unta andam im Fillmore West und bam Monterey Pop Festival afgschbuid. 1968 homs s easchde Oibum "Quicksilver Messenger Service "gmochd. S zwoate Oibum "Happy Trails", guit ois oa Meilenstoa fo da Musegschicht und wiad in da Listn vo de ""500 bestn Oim oia Zeitn" "da Zeitschrift "Rolling Stone" afn Bloz 189 gfiad. Da Cipollina is bis 1970 ba Quicksilver Messenger Service blim und hod zwischn 1973 bis 1975 nomoi ba Quicksilver Messenger Service gschbuid.
1970 hoda de Band "Copperhead" grind und 1973 is s Oibum "Copperhead" afn Moakt kumma. S zwoate Oibum "Live at Winterland is "ausm säim Joo. No da Aflesung da Gruppm 1973 bis za sein Doud 1989, hoda no ba zoireichn Bands gschbuid, wia "Terry &amp; the Pirates, The Dinosaurs, Raven, Zero", Man, "Thunder And Lightning "und mim "Nick Gravenites fo Electric Flag."
Da Cipollina hod scho ois gloana Bua a schwaas Asthma kod, isowa drozdäm a Kettnraucha gwen. Am 29. Mai 1989 isa afgrund fo am Asthmaanfoi ins "Marin General Hospital" eiglifad woan und in da Nocht gschdoam. Sei Oschn hodma am 1. Juni 1989 afn Mount Tamalpais, in da Nat vo San Francisco, gwoafa.
Ea guit heid, nem Bands wia Jefferson Airplane und Grateful Dead ois oana da Midgrinda da San Francisco Psychedelic Rockmuse.
Sei Bruada da Mario Cipollina (* 1954) is vo 1979–1995 Bassist ba "Huey Lewis &amp; the News" gwen.
Diskografia.
In da Diskografia san a Auswoi vo Oim mid eam ois Bandmidglied, Schdudiomusika oda ois Gastmusika.
Man.
Maximum Darkness LP (1975) United Artists: CD (1991) BGO CD 43: CD Re-mix (2008) Esoteric ECLEC 2061
Micky Jones, Deke Leonard, Martin Ace, Terry Williams, John Cipollina
Recorded at The Roundhouse, Chalk Farm, 26. Mai 1975
Mount Tamalpais

Da Mount Tamalpais (lokoi aa "Mount Tam" gnennd) isa Berg in Marin County, Kalifornien, der haife ois Sümboi fias Marin County vawend wiad.
Natuaschutz.
A groussa Tei voum Berg und s Umadum is duachn Natuaschutz gsezle gschizt, wia z. B. da "Mount Tamalpais State Park "oda da" Mount Tamalpais Watershed". Afn hexdn Punkt schdäd a Feiawachturm. Aa des, ba de Eiwona fo San Francisco beliabde Naheahoiungsgebiet "Muir Woods National Monument" gfind ma duad am Fuaß voum Tamalpais, anam Bolaaf.
Mountainbike.
1973 hom a bo Raalfora de Häng voum Berg ois Rennschdreg gnuzt. Omoi wida homs no ere Raal vabessad und mid da Zeid is s Mountainbike enschdandn gwen.
Saint Mary’s County, Maryland

Saint Mary's County is a County im Bundesstoot Maryland in da USA. Des County hod 105.151 Eihwohna. Da Sitz vo da Vawoitung is in Leonardtown.
Geografie.
Des County liegt an da Mindung vom Potomac River in de Chesapeake Bay. Da Mindungstrichta vom Potomac buildt zgleich de Grenz zu Virginia. Des Saint Mary’s County hod a Flächn vo 1582 Quadratkilometa, davo san 734 Quadratkilometa Wossaflächn.
Es is iwawiegnd vo Wossa umgem und grenzt an foignde Countys:
Gmoana.
Towns
Census-designated places (CDP)
Unincorporated Communitys
Likea

A Likea oda Likäa (dt.: Likör, engl.: "liqueur", frz. Lahnwoat vo liqueur, vo Latein: "liquor" fia „Flissigkeit“) is a Schnops mit an houchn Zuggaghoit (mindastns 100 Gramm pro Lita) und an stoakn Aroma. Da Oikohoighoit liegt eppa zwischn 15 bis 40 % Vol. Likea moant oiso a recht siass, aromatischs, oikohoischs Drangl.
Da Likea is ois Heimittl entschtandn, wia ma im Middloita ogfangt hod in Oikohoi bzw. Oikohoiwossa Heipflanzna (Kraidln) eizleng. In Likea hods desweng aa lang nua in Apothekn gem. Da Mognbitta beischpiisweis eainnat no dro.
Jorma Kaukonen

Jorma Ludwik Kaukonen Jr. (* 23. Dezemba 1940 z "Washington, D.C".) isa US-amerikanischa Blues-, Folk- und Rockgidarist finnischa Oschdammung. Ea is a Grindungsmidglied vo de Bands Jefferson Airplane und "Hot Tuna".
Scho ois Bua hod se da Kaukonen fian Blues indressiad. 1957 hoda mim "J"ack Casady zam, sei easchde Rock`n Roll-Band grind kobt. Mid da Janis Joplin isara in Wiatsheisa und Folk-Clubs afdren, wiad Janis grod ogfangt hod zsinga. 1961 hodara Studium z Kalifornien ogfangt. 1965 grind`a zam mim "Paul Kanter" und mim "Marty Balin", Jefferson Airplane. 1970 hom da Kaukonen und da Casady ogfangt nem ere Afdrid mid Jefferson Airplane, untam Nam Hot Tuna, an Blues zan schbuin. Ois ea des zvui woan is, homsase grod no af Hot Tuna konzändriad. Hot Tuna gibds heid no.
Seit de 1990a Joa hod da Kaukonen mid seina Frau zam, s "Fur Peace Ranch Guitar Camp "mid Afnahmschdudio, Konzertsoi, Musebibliothek, Restaurant und mocht Wochnendkurse mid bekannte Musika.
Somerset County, Maryland

Somerset County is a County im Bundesstoot Maryland in da USA. Des County hod 26.470 Eihwohna. Da Sitz vo da Vawoitung is in Princess Anne.
Geografie.
Des County liegt auf da Delmarva-Halbinsel am östlichn Ufa vo da Chesapeake Bay, grenzt im Sidn an Virginia und is des sidlichste County vo Maryland. Des Somerset County hod a Flächn vo 1582 Quadratkilometa, davo san 734 Quadratkilometa Wossaflächn.
Es grenzt an foignde Countys:
Gmoana.
City
Town
Census-designated places (CDP)
Unincorporated Communitys
Schnops

Schnops oda Schnaps (dt.: Spirituosen, engl.: "liquor" oda "hard liquor") is a Sammebegriff fia olle Drangln mit an houchn Oikohoighoit.
Zun Schnops zejt oiso ois Houchprozentige. Beischpii: Obstla, Brandy, Rum, Whiskey, Gin, Likea...
As Woat "Schnops" kimmt vo "schnoppa" und moant a schnejs Schluggal aus an kloan Glasal (= Schtampal, Schnoppa).
Wiara gmocht wead.
Brand / Wossa.
De Gmoasch aus da Frucht wead vagoan und nacha brennt (Destillation)
Zun Beispii: Enzian, Schligowitz, Schlehaschnops, Weinbrand
Geist.
Im Untaschied zun Brand/Wossa wean beim Obstgeist de zakloanatn Fruchtstickln in Oikohoi eigwoagt (Mazeration) und ned vagoan. Des wead voa oim mit Obst gmocht, wo vii Aroma owa zweng Zugga zun vagean hod.
Zun Beispii: Schlehageist (Schleha gibts aa ois Schnops, dazua brauchts owa an Haufa Frucht).
Likea.
Beim Likea wead Aromastoff (Frucht, Kraidln usw.) mit vii Zugga und Oikohoi eigwoagt (Mazeration) und nacha vagoan. Dazua kimmt nacha moast aa no Foabstoff (natiale oda kinstle) und Wossa. Es gibt heit owa aa Likea, de wo ned vagoan san.
Bill Graham

Da Bill Graham (geb. ois Wolodia Grajonca, gnennd Wolfgang Grajonca; * 8. Jenna 1931 z Berlin; † 25. Oktoba 1991 z "Vallejo, Kalifornien") is seit de 1960a Joa a eiflussreicha "Impresario" gwen. Nom Holocaust isa vawaisd gwen, schbada hodn a amerikanische Famil adoptiad.
Seine jidischn Aidan san vo Russland emigriad gwen, zwoa Dog no seina Gebuat is sei Voda gschdoam. An Graham sei Mam hod no eam und sei jingare Schwesda ina Berlina Waisnhaus brochd, vo duad san de zwe no Frankreich gschickt woan, im Ausdausch genga christliche Waisnkinda. An Bill seine finf aidan Schwesdan san ba da Mama bliem. Ois Frankreich bsezt woan is, sans gflicht, se und no fui andare jidische Kinda. De moastn hom de Flucht ned iwalebt, aa sei Schwesda Trolla neda. D Mam voum Bill Graham hodma z Riga umbrochd.
Ois Konzeatvoanschdoita hod da Graham schbada s Fillmore West und s Winterland, z San Francisco und s "Fillmore East" z New York gfiat. Oane vo de bekanndasdn Voanschdoitunga is "The Last Waltz", s lezde Konzeat vo "The Band," im Winterland gwen.
Nemdro hoda psüchedejsche Poster voum "Wes Wilson" und "Rick Griffin" vomoakt. Aa ois Schauschbuia ko ma eam z. B. im Fuim "Apocalypse Now" voum "Francis Ford Coppola" seng.
1991 is da Bill Graham zam mid seim Kompanjong" Mellis Gold" no an „"Huey Lewis &amp; the News"“-Konzeat am Highway 37 in der Nat vo Vallejo z Kalifornien ogschdiazt und hie gwen.
A Woch draaf hodma eam za Ean, im" Golden Gate Park" a Konzeat gem, unta andan san Grateful Dead und da "John Fogerty" afdren.
1992 isa ind "Rock and Roll Hall of Fame" (Nonperformers) afgnumma woan.
Jack Casady

Da Jack Casady (* 13. Aprui 1944 z Washington, D.C. ois John William Casady) isa US-amerikanischa Blues- und Rockmusika, Bassist vo Jefferson Airplane und Hot Tuna. Aa mid Grateful Dead oda mim Jimi Hendrix hoda gschbuid. Mim Hendrix isa ned grod gmoasam afdren, ea is aa af Electric Ladyland bam Liadl Voodoo Chile am Bass. Da Casady guit ois oana da eiflussreichstn Bassistn vo da Rockmusegschicht.
Mid fiazea Joa hod da Casady an Jorma Kaukonen droffa, de zwe hom glei de Band "The Triumphs" grind. Mid 16 Joa schbuida ois Gidarist in vaschine Bands in de Clubs runduma Washington. Im Septemba 1965 hoidn da Kaukonen, der nemdro z Kalifornien schdudiad, za Jefferson Airplane. Duad gfinda sein fliassadn, melodischn Schdil. Boid guita ois da besde Inschdrumentalist vo Jefferson Airplane.
1970 hom da Casady und da Kaukonen de Band "Hot Tuna" grind, mid dera sans heid no af Tour. Aussadäm hoda no mid andan emoiign Band-Midgliedan vo Jefferson Airplane oda aa mid da "KBC-Band" zam gschbuid.
2003 is sei oanzigs Solooibum "Dream Factor" afn Moakt kumma, wou aa bekannte Musika wia "Matt Abts, Doyle Bramhall II, Steve Gorman, Warren Haynes" und da Jorma Kaukonen mid afschbuin.
Weia so bekannt is, hod de Inschdrumentnbaufiama "Epiphone", a aigans Signatua Modej entwoafa, an Bass mid Hoibresonanzkeapa, grod so wias da Jack Casady gern hod.
Awestische Sproch

Awestisch (ah "Avestisch") is a oidiranische Sproch. Geografisch gseng wird's moastns zu de ostiranischn Sprochan zöt, es hod owa a Merkmole vom Westiranischn.
Des Oidawestische (ungefähr 1200 bis 600 v. Kr.) hod neman Oidindischen (boade ghernt zu de indo-iranischen Sprochan) vü vom Urindogermanischn ahoidn, sowoi wos de Sprochlehr betrifft ois a in Wurtschotz.
Friara hod Awestisch ois Vurfohr vom Paschtunischn goidn, owa heind glaubt ma eher, das des vo oan noh vawaundtn Dialekt vom Awestischn und ned vo eam söwa ostaummt.
Baktrische Sproch

Baktrisch is a mitteliranische Sproch, de zu de ostiranischn Sprochen zöt wird. Es is de oazige iranische Sproch de wos mid griechische Buchstobm gschrüm wird.
Es gibt a boa intressante Lautwondel, de de Sproch midn Paschtunischn und aundane heindige ostiranische Sprochan teut, wia den Wechsi vom oiden *d* zum hiatzigen *l*.
Stanley Kubrick

Da Stanley Kubrick (* 26. Juli 1928 in da Stod Nei York; † 7. Meaz 1999 im Childwickbury Manor bei London) wor a amerikanischa Fuimregisseur, Draabuachautor, Produzent, Kameramo und Autor. Ea wead ois oana vo de gressdn und eiflussreichstn Fuimmocha vo oin Zeidn ogseng. Seine Fuim basian moast af literarischn Gschichtn uns san voa oim fia a oanzigoartige Kamerafiarung, fia de Liab zum realistischn Detail und fian emotionaln Eisozz vo Musi berihmt. Ea hod an Haffa Genres owdeckt, vom Krimi iba Komedien und Horror bis zua Science Fiction.
Moaschn

Moaschn (dt.: maischen, engl.: "mashing") is a Vafoarn, des wo ma zua Produktion vo Bia, Wein und Schnops braucht.
Moaschn is de Voastuafa zun Vagean. As Gmoasch (dt. die "Maische", engl. "mash") wead dabei jeweis auf vaschiedne Weis gmocht. As Moaschn vo Traubm und vo Obst is am oafochstn. De Traubm wean zastampft, as Obst zakloanat, fiate is as Gmoasch. Wei Eadepfen und Troad zweng Zugga zun Vagean hom, is as Moaschn do aufwendiga und a measchtuafiga Prozess (vgl. Bia).
Gmoasch.
Ma untascheid voa oim:
Talbot County, Maryland

Talbot County is a County im Bundesstoot Maryland in da USA. Des County hod 37.782 Eihwohna. Da Sitz vo da Vawoitung is in Easton.
Geografie.
Des County liegt auf da Delmarva-Halbinsel am östlichn Ufa vo da Chesapeake Bay und hod a Flächn vo 1235 Quadratkilometa, davo san 536 Quadratkilometa Wossaflächn.
Es grenzt an foignde Countys:
Gmoana.
Towns
Census-designated places (CDP)
Unincorporated Communitys
Washington County, Maryland

Des Washington County is a County im Bundesstoot vo Maryland in da USA. Des County hod 147.430 Eihwohna. Da Vawoitungssitz (County Seat) is in Hagerstown.
Geografie.
Des County werd im Nordn duach de Mason-Dixon-Linie vo Pennsylvania trennt. Im Sidn buidt da Potomac River de Grenz zu West Virginia und Virginia. Des Washington County hod a Flächn vo 1211 Quadratkilometa, davo san 24 Quadratkilometa Wossaflächn.
Es grenzt an foignde Countys:
Gmoana.
City
Towns
Census-designated places (CDP)
The Fillmore

The Fillmore is da Nam vo drei Musetheatan voum Konzeatvoanschdoita Bill Graham z Amerika gwen, s "Fillmore East" z New York City und s "Fillmore West" ois Nofoiga voum "Fillmore Auditorium" z San Francisco.
The Fillmore Auditorium (1965–1968).
1965 hod da Bill Graham an Rock-Danzpalast mim Nam "The Fillmore Auditorium" z San Francisco, an da Greizung "Fillmore Street/Geary Boulevard " afgmochd. Im Fillmore Auditorium san, gnau wia im "Avalon Ballroom" und im Winterland, des aran Bill Graham kead hod, efda z San Francisco osessige "Psychedelic Rock"-Bands wia Grateful Dead, Jefferson Airplane und Quicksilver Messenger Service afdren gwen. 1968 is da Club umzong, owa de Reimlekeitn duat han untam Nam "The Elite Club "und in de 80a Joa nomoi ois Fillmore Auditorium, weida fia Konzeate gnuzd woan.
The Fillmore West (1968–1971).
Weis mid de Owona Brobläme griagt hom und weis aa mid da Zeid zgloa woan is, is s Fillmore Auditorium im Jule 1968 in den emoiign "Carousel Ballroom" an da "Market Street, am Eck South Van Ness Avenue "zong und hod se no "Fillmore West" gruafa.
Am 4. Juli 1971 hods duat des lezde Konzeat gem, mid oi Gruppm wia Santana und Creedence Clearwater Revival. Da Dichda "Allen Ginsberg" hod a Lesung koitn. 1972 isa Dokumentarfuim ("Fillmore") iwa de lezdn Konzeate und a dreifach LP-Oibum "The Last Days" vaeffadlichd woan.
The Fillmore East (1968–1971).
Am 8. Meaz 1968 hod da Bill Graham s Fillmore East am Eck "2nd Ave / East 6th Street" im Stodbeziak Manhattan", z New York City" afgmochd und des is boid ois „The Church of Rock and Roll“ gnennd woan.Wei de Kinstla und Bands owei mera Gasch fia ere Afdrid woitn, is`s an Bill Graham z bläd woan und ea hod zuagschbeat. Am 27.Juni 1971 s Fillmore East und no im sejm Joa s Fillmore West. S Fillmore East hod aa nimma afgmochd, duat gfind ma heid a Bank.
The Fillmore (San Francisco) heid.
Nom Doud voum Bill Graham 1991, hodma s Fillmore West saniad und 1994 untam Nam "The Fillmore" wida afgmochd. Heid is`s wida oans da bekanndasdn Konzeathoina z San Francisco.
Musegeschicht.
De domoige amerikanische Rock-Schickaria is iwa a bo Joa lang in de Fillmore Clubs afdren gwen, owara Jazz und Jazzrock is gschbuid woan. Da Graham hod de Gruppm reglmasse noanand z San Francisco und z New York buacht. Unta fui andan san foigande Bands afdren gwen:
The Allman Brothers Band, Frank Zappa, Derek and the Dominos, Cream, Ten Years After, Humble Pie, The Doors, Aretha Franklin, Jimi Hendrix, Procol Harum, Santana, Crosby, Stills, Nash &amp; Young, Al Kooper und Mike Bloomfield, Country Joe and the Fish, Miles Davis, Johnny Winter, Muddy Waters, Albert King, Stevie Ray Vaughan, Tommy Castro, Don Ellis, H. P. Lovecraft, Charles Lloyd, The Byrds, Chuck Berry, The Who, Neil Young.
Wiastn

A Wiastn (dt.: Wüste, engl.: "desert") is a jeds Land, wo's praktisch koane Pflanzna gibd und fost koane Viecha.
Wens zweng rengd woxd nix und wenn nix woxd, wead da Bodn obdrong. Zruck bleibd a unfrochtboas Land, a Land ohne Wossa, a Trocknwiastn.
Wenns vui z koid is, na woxd aa nix, do entstenga Eiswiastn.
Winterland

S Winterland isa kommods Gebeide gwen, glei dabaud nom Eadbem vo 1906, am "Eck Post Street/Steiner Street, "z San Francisco, Kalifornien.
Da Soi is uaschbringle a Eislaafhoin gwen, de "Ice Follies" hom duad gschbuid.
1967 hod da Impresario Bill Graham de Hittn iwanumma und hods zan Musetheata fia 5400 Leid umbaud. In de nexdn zwejf Joh san im Winterland an haffa Bands afdren, wia "The Rolling Stones," "The Who", Jimi Hendrix, "Kiss, Sex Pistols, The Band" (se hom am 26. Novemba 1976 era Obschidskonzeat "The Last Waltz" gem), "Bruce Springsteen" und Grateful Dead, de hom duat glei 59 Konzeate gem.
1978, des Gebeide sejm zimle marod, a Saniarung waar noudwende gwen, hods da Bill Graham zan 31. Dezemba 1978 zuagmochd. S Obschidskonzeat hom "The New Riders of the Purple Sage", "The Blues Brothers" und af Neijoh, "Grateful Dead" mim John Cipollina ois Gastmusika gem.
1985 hodma s Winterland ogrissn. Heid is duat a Heisl mit Wonunga.
Kent-State-Massaka

Bam Kent-State-Massaka (Englisch "Kent State Shootings", "Kent State Massacre") san am 4. Mai 1970 an da "Kent State University" z Amerika via Schdudendn daschossn und neine schwa valezd ling blim, ois d Nazionoigaad vo Ohio af unbewaffnade Leid gfeiat hod. De Schdudendn hom gegan "Vietnamgriag" demonztriad kobt. Bis heid hod se neamd dafia voantwoatle zoagt.
Voagschicht.
Auslesa vo de massifn Broteste is de amerikanische Eimarsch z Kambodscha am 25. Aprui 1970 gwen, obwoi da "Bräsident Nixon" an „anschtändign Friedn“ voschbrocha kobt hod. S Zui vo da Inwasion is gwen, "Vanichtung oia duat vaschdecktn Vietkong - Kämpfa".
Draafhi is iwaroi brotestiat woan, aran da Uniweasität z Kent. Wei se no da Buagamoasda vo Kent gfoachdn hod, hodaran Ausnamzuastand eaklead und an domoign Gouverneur "Jim Rhodes" ogruafa, der no glei d Nazionoigaad gschickt hod. Am 2. Mai is s Gebeide voum "Reserve Officer Training Corps" diaggad am Campus dabrennt gwen.
s Massaka.
Am 4. Mai woit d Nazionoigaad a Demonstrazion, de ned gnemigt gwen is, mim Tränengas aflesn, wos ea owa ned hiekaut hod. No hom se a bo Gaadistn afa Beagal zruckzong und afamoi ogfangt afd Leid zan schiassn, one das sejm ogriffa woan san, sogts FBI schbada. In 13 Sekundn homs mindasdns 67 Moi gschossn, a bo hom era achtschissigs Magazin ausse gfeiad. Via Doude hods gem, "Allison Krause", "William Knox Schroeder, Sandy Scheuer" und an "Jeffrey Miller", oan Kwerschnittsglähmdn (Dean Kahler) und no acht weidare Valezde. Oi Opfa san mera wia 100 Meta weg und goned bedeiligt gwen, aa de via doudn san im Duachschnid 110 Meta vo de Schizn weg, umbrochd woan.
Auswiakunga.
Des Massaka hod nazionoi und intanazionoi grouße Broteste ausglest. Z Amerika sejm is zan gräßtn Schdudentnschdreik in da Gschicht, mid za. acht Milliona Teinäma kumma. Mera Hundat Uniweasitätn, Houschuin, High Schools und aa Grundschuin san zeidwei zuagmochd gwen. Bolitische Schpoitunga in da Bevejkarung san duachs Massaka no diafa woan, da intanazionoie Widastand hod se radikalisiad kobt.
A bo Hundat Aungzaing, Fotos, Ton- und Fuimafnam dokumentian de Areignisse, owa bis heid hods no koa oanzige Vauateilung gem.
Da Neil Young hod glei nom Massaka s Liadl "Ohio" fia Crosby, Stills, Nash &amp; Young (1970, CSNY, US-Charts # 14) gschrim, "The World Today" voum John Lee Hooker und "Alan Wilson" vaoawat emfois des Gschänis. Da "Harvey Andrews" hod 1972 s Liadl "Hey Sandy "vaeffadlichd wos vo da Schiaßarei handlt. 2007 hod de Band Tomorrow s Liadl "The Tragedy of Jeffrey Miller "gschrim wos aa vo de domoign Areignisse beeiflusst wiad.
Enzian (Schnops)

Da Enzian is a boarischa Schnops. Ea wead aus da Wuazn vom gejbn und ned vom blaun Enzian gmocht, voa oim in da Oipnregion in Bayern, Östareich und da Schweiz.
Sei Gschmo is hante-aromatisch. Eam wead a heilende Wiakung zuagschriem, bsundas auf de Vadauung.
De bekanntaste Enzianbrennarei vo Bayern is da Grassl aus Berchtsgoan, de gibts scho seit anno 1602.
Worcester County, Maryland

Worcester County is a County im Bundesstoot Maryland in da USA. As County hod 51.454 Einwohna. Da Sitz vo da Vawoitung is in Snow Hill
Geografie.
Des County liegt an da Atlantikküste vo da Delmarva-Halbinsel. Es grenzt im Nordn an Delaware und im Sidn an Virginia. Des Worcester County hod a Flächn vo 1799 Quadratkilometa, davo san 575 Quadratkilometa Wossaflächn.
Es grenzt an foignde Countys:
Gmoana.
City
Towns
Census-designated places (CDP)
Unincorporated Communitys
Moizn

Moizn (dt.: mälzen, engl.: "malting") is a Vafoarn, wo aus Droad Moiz gmocht wead. Es wead bein Biabraun und bei da Whiskeyproduktion braucht.
As Wichtigste bein Moizn is, dass as Droad zun Keima brocht wead. Daduach wean Enzyme biidt, de schpoda bein Biabraun braucht wean. Dazua wean a gressare Molekui in kloanare zalegt und as Dorrn beeinflusst as Aroma und de Foarb vom Bia.
Viet Minh

De Viet Minh oda Việt Minh (oafach "Vietminh", voistände Việt Nam Ðộc Lập Ðồng Minh Hội, Hán Nôm , bar. „Liga fiad Suwaränitäd vo Vietnam ", is 1941 vo vaschine Gruppm grind woan, umd Unobhengekeit vo Vietnam z sichan. Nazionalistische und Komunistische Gruppm homse dafia zamdo. Era bolidischa Fira und Grinda vo de Viet Minh, is da Hồ Chí Minh gwen, fias militäarische is da nazionalistische Fira "Võ Nguyên Giáp" zuastände gwen. No andare Grinda woan da "Lê Duản" und da "Phạm Văn Đồng".
Koida Kriag

Koida Kriag sogt ma zan Konflikt zwischa de Westmächt unta da Fiahrung vo da USA und am Ostblock unta da Fiahrung vo da Sowjetunion. Vo 1947 bis 1989 hod'a dauad, wobei se de Kontrahentn USA und Sowjetunion nia militearisch ausanand gsezt hom. Da Koide Kriag is'a Konfrontation zwischa Kapitalismus und Kommunismus gwen und vo oi Seitn is mid oin Middln, ob bolitisch, wiatschofli, technisch und aa militearisch vasuacht woan, den andan oozwiang. A Synonym fia de Era is da Ost-West-Konflikt.
Indochina

Indochina is im weidan Sinn s Fesdland vo Siadostasien, siadle vo China und esdle voum indischn Subkontinent. Da dänisch-franzesische Geograf "Conrad Malte-Brun "(1775–1826) hod den Begriff 1810 in seim Werk „"Précis de la Géographie Universelle"“ easchdmois vawend kobt. Gmoand is damid, da pregnante Kuituarelle Eifluss vo Indien und China af de Vejka und Lända vo Siadostasien.
Bolidisch umglangt "Indochina" de heidign Lända Laos, Kambodscha und Vietnam, de vo 1887 ois „"Union Indochinoise"“ – „Franzesisch-Indochina“ – im "franzesischm Kolonialreich" eigliadat gwen san.
In da Geographie homs Indochina ois Bezeichnung fiad "Indochinäsische Hoibinsl" koitn.